|  |  |
| --- | --- |
|  | Tórshavn, tann 16. apríl 2015  J.nr.: 15/00201-1  At tilskila í svari  Viðgjørt: RDC/GÁ |

Útboð

**grannskoðan**

**av**

**partafelagnum P/F Postverk Føroya**

Vísandi til løgtingslóg nr. 76 frá 27. mai 2005, sum broytt við løgtingslóg nr. 58 frá 16. mai 2006, samtykti løgtingið tann 14. mai 2005 at umskipa Postverk Føroya til P/F Postverk Føroya. Í hesum sambandi bjóðar Vinnumálaráðið út grannskoðan av felagnum.

Av tí at grannskoðanin skal veljast á aðalfundi hjá P/F Postverk Føroya, verður eykaaðlfundur hildin har nýggjur grannskoðari veðrur valdur. Virksemið hjá partafelagnum, sum rekur P/F Postverk Føroya, er lýst í løgtingsmáli 70/2004.

**Krøv til tilboðið**

Tilboðið skal fevna um hesar upplýsingar:

* Navn og skrásetingarnummar hjá grannskoðanarfyritøkuni umframt eina almenna lýsing av førleikunum hjá grannskoðanarfyritøkuni og royndum hennara.
* Nøvn og CV hjá lyklapersónum, sum grannskoðanarfyritøkan knýtir at grannskoðanaruppgávuni.
* Dømi um viðkomandi kundar og uppgávur, sum lyklapersónarnir hava loyst, har Vinnumálaráðið fær heimild at venda sær til hesar kundar fyri at fáa møguligt ummæli av lyklapersónum.
* Kostnaðin fyri árligu grannskoðanina av partafelagnum, og tímaprís fyri aðrar uppgávur, sum møguliga kunnu koma afturat árligu gransskoðanini.

**Vekting av tilboðum**

Prísurin vektar 80 % og góðska, sum m.a. eru førleikar og royndir hjá lyklapersónum,

vekta 20 %.

**Spurningar og freistir**

Útboðið er kunngjørt á Keypsportal ([www.keypsportal.fo](http://www.keypsportal.fo)) týsdagin tann 21. apríl 2015. Tilboðsgevarar kunnu seta spurningar um útboðið til og við mánadagin tann 4. mai 2015, kl. 16.00. Spurningarnir skulu verða skrivligir og sendast Gunnleyg Árnafjall á [GunnleygA@vmr.fo](mailto:GunnleygA@vmr.fo). Spurningarnir verða síðan viðgjørdir og svaraðir í seinasta lagi týsdagin tann 5. mai 2015. Tilboðini frá tilboðsgevarunum skulu verða Vinnumálaráðnum í hendi í seinasta lagi mikudagin tann 6. mai 2015, kl. 12.00. Vinnarin av útboðnum verður almannakunngjørdur á Keypsportalinum fríggjadagin tann 8. mai 2015.